ufal/npfl147 huggingface dataset:
# Holmium
Holmium er et grunnstoff med kjemisk symbol Ho, atomnummer 67 og atommasse 164,93. 

## Historie
Holmium ble oppdaget av de sveitsiske kjemikerne Marc Delafontaine og Jacques-Louis Soret i 1878 som la merke til de spesielle spektrografiske absorpsjonslinjene av et ukjent grunnstoff de kalte «X». Senere i 1878 oppdaget den svenske kjemikeren Per Teodor Cleve grunnstoffet uavhengig av Delafontaine og Soret da han undersøkte erbium jord (erbiumoksid).
Med metoden som ble utviklet av Carl Gustaf Mosander, fjernet Cleve først alle kjente forurensninger fra erbia. Resultatet av det var to nye stoffer, ett brunt og ett grønt. Han kalte det brune stoffet holmia (etter det Latinske navnet for Cleve's hjemby, Stockholm) og det grønne thulia. Holmia ble senere funnet å være holmiumoksid og thulia var thuliumoksid. I 1886 viste det seg at holmiumoksid også inneholdt grunnstoffet dysprosium.
Holmium er oppkalt etter Stockholms latinske navn Holmia.

## Egenskaper
Holmium er et sølvhvitt glinsende metall som tilhører lantanoidene og de sjeldne jordmetallene. Det er mykt og smibart og har ferromagnetiske egenskaper som er jern overlegen. Med 10,6 μB (Bohr magneton) har det det høyeste magnetiske moment av de naturlig forekommende grunnstoffer.
I tørr luft er holmium relativt korrosjonsbestandig, men i varm eller fuktig luft dannes det raskt et gulaktig oksidsjikt. I temperauturer over 150 °C brenner det. I vann reagerer det under dannelse av hydrogen. Holmium løses opp av mineralsyrer.

### Isotoper
Naturlig forekommende holmium består utelukkende av den stabile isotopen 165Ho. I tillegg er 35 kunstig fremstilte ustabile isotoper kjent, hvorav den mest stabile 163Ho har halveringstid på 4 570 år. Alle de resterende isotopene har halveringstider kortere enn 2 døgn, og de fleste kortere enn 3 timer.
CAS-nummer: 7440-60-0

## Forekomst
Holmium forekommer ikke i ren form naturlig, men finnes i forskjellige mineraler, som monazitt og gadolinitt. Kommersiell utvinning foregår ved ionebytting av monazitt-sand som inneholder 0,05 % holmium. De viktigste forekomstene ligger i det sørlige Kina. På verdensbasis produseres det omkring 10 tonn holmium årlig.

## Anvendelse
Holmium er brukt i legeringer. Med sine spesielle magnetiske egenskaper brukes det for å skape sterke kunstige magnetfelt. Siden det også kan absorbere nøytroner fra kjernefysisk spalting, brukes det også i kontrollstaver i kjernekraftverk.
# Klassisk elektronradius
Klassisk elektronradius er en lengde som en gang var ment å angi størrelsen av et elektron. Begrepet stammer fra tiden før kvantemekanikken var utviklet da man prøvde å forklare dets egenskaper ved bruk av klassisk fysikk.  Fra eksperimenter og målinger ved de høyeste energier er det ennå ikke påvist at elektronet har noen endelig utstrekning. Det omtales derfor i dag som en punktpartikkel på samme måte som de andre elementærpartiklene i Standardmodellen.
Den klassiske radius til et elektron er definert som
{\displaystyle r_{0}={\frac {1}{4\pi \varepsilon _{0}}}{\frac {e^{2}}{m_{\mathrm {e} }c^{2}}}=2,8179403267(27)\times 10^{-15}\mathrm {m} }
hvor me  er dets masse, e dets ladning, c er lyshastigheten og 1/4π ε0  er Coulombs konstant. Dette kan sammenlignes med den målte radius til et proton som er omtrent 0.85×10-15 m, litt avhengig av hvordan den blir definert.

## Begrunnelse
Energien til et elektron som ligger i ro, er Ifølge masseenergiloven til Einstein mec2.  Man kan nå for eksempel gjøre den antagelsen at denne energien skyldes det elektriske feltet utenfor elektronet hvor ladninegn ligger på dets overflate. I avstand r  fra sentrum er dette E = e/4πε0r. Fra den elektriske energitettheten ε0E 2/2  følger dermed den totale feltenergien som
{\displaystyle U_{E}={\varepsilon _{0} \over 2}\int _{r_{0}}^{\infty }\left({e \over 4\pi \varepsilon _{0}r}\right)^{2}4\pi r^{2}dr={1 \over 2}{e^{2} \over 4\pi \varepsilon _{0}r_{0}}}
Man kunne i stedet gjort antagelsen om at ladningen er jevnt fordelt i elektronets indre. Da får man et tilsvarende bidrag til feltenergien  fra området innenfor overflaten. Dette resulterer i at koeffisienten i svaret forandres fra 1/2 til 3/5. Men da dette bare er antagelser uten noen god begrunnelse, setter man i definisjonen ganske enkelt at koeffisienten er lik 1. Det gir mec2 = e2/4πε0r0  som resulterer i uttrykket over for den klassiske elektronradiusen.
Det er kanskje overraskende at denne elektronradiusen har en størrelse som er omtrent tre ganger større enn for et proton. Et proton har en masse som er 1836 ganger større enn elektronmassen, og man ville derfor naivt sett forvente at et elektron var mye mindre enn protonet. Men det viser bare at de klassiske antagelsene som ligger bak denne definisjonen for elektronets radius, ikke er korrekte.

## Andre fundamentale lengder
Elektronet har også en Compton-bølgelengde λC = h/me som er ca. 2,43×10 -12 m. Ved å innføre finstrukturkonstanten
{\displaystyle \alpha ={e^{2} \over 4\pi \varepsilon _{0}\hbar c}=7,2973525698(24)\times 10^{-3}}
hvor den numeriske verdien tilsvarer at α -1 = 137,036 med stor nøyaktighet, ser man at elektronets klassiske radius er ganske nøyaktig 137 ganger mindre enn dets reduserte Compton-bølgelengden λe = ħ/mec  hvor ħ = h/2π  er den reduserte Plancks konstant. Denne bølgelengden er også relaterte til den kvantemekaniske radius av hydrogenatomet i sin grunntilstand. Denne har fått navnet Bohr-radius  og er a0 =  ħ/αmec  og derfor 137 ganger større enn den reduserte Compton-bølgelengden.
# Pianotolli-Caldarello
Pianotolli-Caldarello er en kommune i Corse-du-Sud på Korsika.
# INS «Satpura» (F48)
INS «Satpura» (F48) er en multirolle-fregatt (eng. guided missile frigate) av Shivalik-klassen med stealth-egenskaper bygget for den indiske marinen. Skipet ble bygget ved Mazagon Dock Limited i Mumbai. Byggingen av skipet startet i 2002 og var fullført i løpet av 2010. Deretter ble skipet testet grundig før det ble satt inn i aktiv tjeneste for Eastern Naval Command («Østflåten») 20. august 2011. Skipet har fått sitt navn etter Satpurafjellene, en fjellkjede i det sentrale India.
Sammenlignet med den foregående Talwar-klassen av fregatter har INS «Satpura» bedre stealth-egenskaper og evne til å angripe mål på land.
# Anthony Pannier
Anthony Pannier (født 7. september 1988) er en fransk svømmer som spesialiserer seg i fristil. Han representerte landet sitt under Sommer-OL 2012 i London, der han ble slått ut i de innledende rundene på 1500 meter fri.
# Satun (provins)
Satun (สตูล) er en av de sørligste av provinsene i Thailand. 
Provinsen ligger på Malayahalvøya. De omliggende provinsene er (fra nord og med klokka) Trang, Phattalung og Songkhla. Helt mot sør grenser Satun mot den malaysiske delstaten Perlis. Mot vest ligger den ut mot Andamanhavet.
Provinsen hadde i 2004 en befolkning på 292 900 innbyggere.[trenger referanse] Provinshovedstaden Satun hadde 33 316 innbyggere.[trenger referanse]
Den 26. desember 2004 ble provinsen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene (se tsunamien i Indiahavet 2004).
# Love Within
Love Within er det 3. studioalbum til Tina Turner, Regula Curti, Dechen Shak-Dagsay og Sawani Shende-Sathaye som ble gitt ut i 2014. Albumet kom på 7.-plass i Sveits og 21.-plass i Tyskland.
"Mother" (1:26) og "Heavenly Home" (3:35) ble gitt ut på singel med Tina Turner, Regula Curti, Dechen Shak-Dagsay og Sawani Shende-Sathaye 11. mai 2014.

## Sporliste
1. «Love Within»
2. «Wisdom»
3. «Almighty»
4. «Divine Mother»
5. «Praise»
6. «Mother Within»
7. «Welcome»
8. «Lover Beyond»
9. «Compassion»
10. «Oneness»
# Æolus-kvartalet
Æolus-kvartalet, svensk: Kvarteret Æolus (også Aeolus eller Aeolus) er et kvartal i Gamla stan i Stockholm. Kvartalet er omgitt av Österlånggatan i vest, Slottsbacken i nord, Skeppsbron i øst og Telegrafgränd i sør. Området for dagens kvartal kom til etter 1640-tallet, da den østlige bymuren ble revet og nytt byggbart land ble anlagt på delvis utfylt land langs Skeppsbron. Æolus er Skeppsbrons nordligste kvartal med Stockholms slott som nabo.
Dagens Æolus-kvartal er den nordligste delen av den middelalderske bydelen Våmbafjärdingen mellom Sanden (dagens Slottsbacken) og Lindhwidz grend (dagens Telegrafgränd).

## Etymologi
De fleste  kvartalene i Gamla stan er blitt oppkalt etter hendelser og personer (hovedsakelig guder) fra gresk og romersk mytologi. I gresk mytologi finnes tre forskjellige figurer som het Aiolos, i Odysseen var Aiolos vindens herre.

## Eiendommen Æolus 1
Kvartalet ble etablert i 1729, og da var det fire eiendommer (Östra 10, Östra 11, Östra 12 og Östra 13). I 1885 var det tre, (Æolus i, II, III) og etter 1930 er disse slått sammen til en enkelt eiendom, Æolus 1.
I løpet av 1600-tallet ble Slottsbackens søndre del omformet og bebygget med nye påkostede steinhus. I 1647 bygde Västerviks skeppskompani (også kalt Stora Saltkompaniet), Saltkompaniets hus, som var et pakkhus på den nordøstlige delen av tomta. På slutten av 1700-tallet ble huset bygd om til et palass.
På tomtens nordvestre del hadde Henrik Klasson Fleming samme år fått bygget noen boder. Det meste av tomten ble kjøpt i januar 1653 av baron Erik Fleming, hvor han bygde Flemingska palatset på den vestre delen av kvartalet.
Den nåværende bygningen mot Skeppsbron ble oppført i 1868-1870 for Stockholms telegrafstation av Kongl. Elecktriska Telegraf-Werket. Arkitekt for huset var Ludvig Hawerman. Da ble også Saltkompaniets hus revet. Det var en del stockholmere som mislikte rivingen siden Saltkompaniets gamle lagerbygning på slutten av 1700-tallet hadde blitt ombygd til et praktfullt palass med en halvsirkelformet trapp og «idel hwälvda rom».
Allerede i 1889 ekspanderte Telegrafverket inn i nabohuset, Flemingska palatset. Både Stockholms telegrafstation og Flemingska palatset ble ombygd og restaurert på slutten av 1950-tallet med Ivar Tengbom som arkitekt. Eiendommen Skeppsbron 2 og Slottsbacken 8 ble vernet som byggnadsminne i 1992. Telegraf- og annen televirksomhet fantes i huset helt fram til 1993. I dag (2009) leies eiendommen ut til kontorer.
Æolus østre del med adresse Österlånggatan 1 deles av en gårdsplass i to bygninger. Allmenheten har ikke tilgang til gården, som er blokkert av en smijernsgrind. Byggearbeidene startet i begynnelsen av 1897 for Telegraf-Werkets regning og ble godkjent i etterkant av Stockholms by den 21. desember 1897. Mellom 1950 og 1995 skjedde det en del ombygginger da vinduer og dører mot Österlånggatan ble flyttet og endret.
# NORSAR
Stiftelsen NORSAR er et norsk forskningsinstitutt med spesialfelt innen forskning, tjenester og programvareutvikling knyttet til seismologi og anvendt geofysikk. Instituttet ble opprettet i 1968 som en del av Norges Teknisk-Naturvitenskapelige Forskningsråd. Det ble omorganisert som en stiftelse 1. juli 1999. Hovedkontoret ligger på Kjeller i Akershus.
NORSAR har ansvar for og opererer noen av verdens største jordskjelvstasjoner, med nettverk av målere blant annet i Hedmark og på Finnmarksvidda. De har mange års erfaring i metodeutvikling for avansert seismologisk dataprosessering og analyse av data fra jordskjelvinstrumenter. En stor del av NORSARs virksomhet er rettet mot metodeutvikling for å skille naturlige rystelser (som eksempelvis jordskjelv) fra rystelsene som oppstår ved kjernefysiske eksplosjoner. NORSAR er oppnevnt som nasjonalt datasenter (NDC) for overvåkning av den kjernefysiske prøvestansavtalen.
NORSAR hadde en viktig rolle da Norge i 1973 knyttet seg til ARPANET som første ikke-amerikanske land.
Administrerende direktør siden 2. januar 2014 er Anne Strømmen Lycke som tok over etter Anders Dahle. Fra 1. april 2025 tar Birger Steen over som administrerende direktør.
# Liste over Seychellenes regjeringssjefer
Under følger en liste over Seychellenes regjeringssjefer:
| Bilde                                           | Navn (født–død)                                 | Embetstid                                       | Parti                                           | Ref.                                            |                                                 |
| Chief Minister Ministre en chef (Sjefsminister) | Chief Minister Ministre en chef (Sjefsminister) | Chief Minister Ministre en chef (Sjefsminister) | Chief Minister Ministre en chef (Sjefsminister) | Chief Minister Ministre en chef (Sjefsminister) | Chief Minister Ministre en chef (Sjefsminister) |
| ----------------------------------------------- | ----------------------------------------------- | ----------------------------------------------- | ----------------------------------------------- | ----------------------------------------------- | ----------------------------------------------- |
|                                                 | James Mancham (1939–2017)                       | 12. november 1970–30. september 1975            | SDP                                             | [ 1 ] [ 2 ]                                     |                                                 |
| Prime Minister Premier ministre (Statsminister) |                                                 |                                                 |                                                 |                                                 |                                                 |
|                                                 | James Mancham (1939–2017)                       | 30. september 1975–28. juni 1976                | SDP                                             | [ 1 ] [ 2 ]                                     |                                                 |
|                                                 | France-Albert René (1935–2019)                  | 29. juni 1976–5. juni 1977                      | SPUP                                            | [ 1 ] [ 2 ]                                     |                                                 |
| Embetet avskaffet 5. juni 1977                  |                                                 |                                                 |                                                 |                                                 |                                                 |
# Ĺ
Ĺ og ĺ (L med akutt aksent) brukes på slovakisk. Slovakisk har stavelsesbærende r og l, som kan opptre som både lang og kort; lang stavelsesbærende r og l markeres med akutt apostrof.
På baskisk kan en Ĺ brukes for å markere en palatalisert L ([ʎ]) som vanligvis skrives med en dobbel l - ll.
# Charles Lang
Charles Bryant Lang, Jr. (født 27. mars 1902 i Bluff i Utah, død 3. april 1998 i Santa Monica i California) var en amerikansk filmfotograf. Han tilbrakte brorparten av sin karriere ansatt for Paramount Pictures hvor han fotograferte over 50 filmer.

## Filmografi (utvalg)
- 1932 – Farvel til våpnene
- 1933 – She Done Him Wrong
- 1936 – Det stjålne paradis
- 1947 – The Ghost and Mrs. Muir
- 1947 – Moralens vokter
- 1951 – To må man være
- 1953 – Jeg er loven
- 1954 – Sabrina
- 1955 – Mannen fra Laramie
- 1959 – Noen har det hett
- 1960 – De syv uovervinnelige
- 1962 – Vi vant ville Vesten
- 1963 – Charade – Hvem svindler hvem?
- 1964 – Når Paris bobler
- 1966 – Hvordan man stjeler en million
- 1967 – Alliert med mørket
# Danny Elfman
Daniel Robert Elfman (født 1953) er en amerikansk komponist og musiker, mest kjent for sitt bidrag innen filmmusikk som har gitt ham tre Oscar-nominasjoner. Elfmans filmmusikk utgjør en viktig del av Tim Burtons mange filmer, deriblant Big Fish, Corpse Bride, Et førjulsmareritt, Edward Saksehånd og Charlie og sjokoladefabrikken. Han har også komponert musikken til en rekke andre filmer, blant annet Mission Impossible og Men in Black, samt kjenningsmelodien til animasjonsserien The Simpsons.

## Filmografi
- Pee-wee's Big Adventure (1985)
- Beetlejuice (1988)
- Batman (1989)
- Edward Saksehånd (1990)
- Batman Returns (1992)
- Et førjulsmareritt (1993)
- Mars Attacks! (1996)
- Sleepy Hollow (1999)
- Planet of the Apes (2001)
- Big Fish (2003)
- Charlie og sjokoladefabrikken
- Corpse Bride (2005)
- Silver Linings Playbook – Kjærlighetens galskap (2012)


### Andre filmer
- Forbidden Zone (Richard Elfman, 1980)
- Weird Science (John Hughes, 1985)
- Back to School, (Alan Metter, 1986)
- Wisdom (Emilio Estévez, Robert Wise, 1986)
- Big Top Pee-wee (Randal Kleiser, 1988)
- Midnight Run (Martin Brest, 1988)
- Scrooged (Richard Donner, 1988)
- Darkman (Sam Raimi, 1990)
- Dick Tracy (Warren Beatty, 1980)
- Nightbreed (Clive Barker, 1990)
- Army of Darkness (Sam Raimi, 1993) (theme)
- Sommersby (Jon Amiel, 1993)
- Silkesvarten (Caroline Thompson, 1994)
- Dolores Claiborne (Taylor Hackford, 1995)
- Dead Presidents (Hughes Brothers, 1995)
- To Die For (Gus Van Sant, 1995)
- The Frighteners (Peter Jackson, 1996)
- Freeway (Matthew Bright, 1996)
- Mission: Impossible (Brian De Palma, 1996)
- Den enestående Will Hunting (Gus Van Sant, 1997)
- Men in Black (Barry Sonnenfeld, 1997)
- A Simple Plan (Sam Raimi, 1998)
- Instinct (Jon Turteltaub, 1999)
- Proof of Life (Taylor Hackford, 1999)
- The Family Man (Brett Ratner, 2000)
- Chicago (Rob Marshall, 2002) (The instrumental pieces "After Midnight" and "Roxie's Suite")
- Men in Black II (Barry Sonnenfeld, 2002)
- Spider-Man (Sam Raimi, 2002)
- Red Dragon (Brett Ratner, 2002)
- Hulk (Ang Lee, 2003)
- Spider-Man 2 (Sam Raimi, 2004)
- Deep Sea 3D (Howard Hall, 2006)
- Nacho Libre (Jared Hess, 2006) (Ramses Suite)
- Charlottes tryllevev (Gary Winick, 2006)
- Familien Robinson (Steve Anderson, 2007)
- The Kingdom (Peter Berg, 2007)
- Wanted 2008
# Wladimiro Calarese
Wladimiro Calarese (født 3. oktober 1930 i Messina, død 13. august 2005 i Dayton i Ohio) var en  italiensk fekter som deltok i de olympiske leker 1960 i Roma, 1964 i Tokyo og 1968 i Mexico by.
Chicca vant to olympiske bronsemedaljer i fekting under Sommer-OL 1960 i Roma. Han kom på tredjeplass i den individuelle konkurransen i sabel og han var også med på det italienske laget som kom på tredjeplass i lagkonkurransen i sabel bak Ungarn og Polen. De andre på laget var Pierluigi Chicca, Giampaolo Calanchini, Mario Ravagnan og Roberto Ferrari.

## OL-medaljer
- 1964  Tokyo -  Sølv i fekting, sabel lag  Italia
- 1968  Mexico by -  Sølv i fekting, sabel lag  Italia
- 1960  Roma -  Bronse i fekting, sabel  Italia
- 1960  Roma -  Bronse i fekting, sabel lag  Italia
# Albertøya
Albertøya er en mindre øy på Svalbard. Den ligger øst av Danskøya, adskilt ved Albertsundet. 
Øya ligger sør for det østre innløpet til Danskegattet; og i forhold til Smeerenburgodden på Amsterdamøya. Posisjonen blir videre; øst av Virgohamna. Den er lite besøkt og har ikke noe permanent isdekke. Det høyeste punktet når 15 moh.
Den ble besøkt av A. G. Nathorst og G. Kolthoff 27. august 1898.
Øya er oppkalt etter fyrst Albert I av Monaco (1848-1922).
# Sjol tsjetvjortyj god vojny
Sjol tsjetvjortyj god vojny (originaltittel: Шёл четвёртый год войны) er en sovjetisk film fra 1983, regissert av Georgij Nikolajenko.

## Handling
Historien finner sted i løpet av høsten 1944. En hær-sjef kontakter etterretningssjefen oberst Nikolay Pavlov, og beordrer ham til å fastslå - innen tre dager - hva som egentlig foregår blant de tyske soldatene som befinner seg i en avsidesliggende skog (som ligger i nærheten av landsbyene Marino og Grivna)

## Skuespillere
- Ljudmila Saveljeva som Nadezjda Moroz
- Nikolaj Oljalin som Nikolaj Pavlov
- Aleksandr Zbruev som Aleksandr Spirin
- Nikolaj Jerjomenko som Antipov
- Aleksandr Denisov som Zjurba
# Rwanda under Sommer-OL 2004
Rwanda under Sommer-OL 2004. Fem sportsutøvere, tre menn og to kvinner fra Rwanda deltok i to sporter, friidrett og svømming under Sommer-OL 2004 i Athen. Det var sjette gangen som Rwanda deltok i et sommer-OL, de vant ikke noen medalje. 

## Medaljer
| 2004 Athen | Gull | Sølv | Bronse | Total |
| Rwanda     | 0    | 0    | 0      | 0     |
# Cyclocephala boucheri
Cyclocephala boucheri er en bille som hører til gruppen hornbiller i familien skarabider (Scarabaeidae).

## Utseende
En middelsstor, avlang, blank, svart hornbille. "Snuten" er middels lang og rundet. Fasettøynene er ganske store, lyst fargede, med en påfallende "tagg" som bryter inn i hvert fasettøye foran. Pronotum er rundet, ganske fint og spredt punktert. Dekkvingene har tydelige, men ikke særlig skarpe, punktrader og er ganske jevnbrede. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.

## Levevis
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

## Utbredelse
Arten er utbredt i Guyana.

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider, (Scarabaeidae) Latreille, 1806
        - Underfamilien hornbiller, Dynastinae MacLeay, 1819
          - Stammen Cyclocephalini
            - Slekten Cyclocephala Latreille, 1829
              - Cyclocephala boucheri Dechambre, 1997
# Martin Junge
Martin Junge (født 1961 i Chile) er generalsekretær i Det Lutherske Verdensforbund fra 2010 og er den første latinamerikaner i stillingen. Han studerte teologi på Georg-August-Universität Göttingen og var først vikarprest i Hannover før han ble ordinert til prestetjeneste i Den evangelisk-lutherske kirke i Chile (Iglesia Evangélica Luterana en Chile – IELCH) i 1989. Han var så prest i flere menigheter i Santiago de Chile til år 2000. Fra 1996 til 2000 var han også president i IELCH. 
I 2000 ble Martin Junge knyttet til Det lutherske verdensforbund i Genèves avdeling for misjon og utvikling med ansvar for Latin-Amerika og Karibien. Han fortsatte samtidig å studere ved Université de Fribourg og tok en diplomeksamen der i 2008. I 2009 ble han så valgt til å etterfølge Ishmael Noko fra Zimbabwe som generalsekretær i Det lutherske verdensforbund og i 2016 ble han enstemmig gjenvalgt til en ny seks års periode. 

## Heder
- Augsburger Friedenspreis 2017
# Bergerfoss kraftverk
Bergerfoss kraftverk er et vannkraftverk ved utløpet av Randsfjorden i Jevnaker kommune i Akershus.
Kraftverket består av de to kraftstasjonene Begerfoss I og II. Eiere er hhv. Einar Michael Borch og Viul Kraft AS.
Verket utnytter et fall på 3-6 meter i Randselven. Tilknyttet kraftverket er også en demning som regulerer vannstanden i Randsfjorden.  Det er installert to kaplanturbiner på totalt 3,3 MW. Midlere årsproduksjon er på 16 GWh.
Det er planer om et nytt fellesanlegg som skal erstatte alle de fire gamle kraftverkene på Bergerfoss og Kistefoss.
Bergerfoss I er bygget i 1938, på østsiden av elven. Det er installert en kaplanturbin på 1,5 MW.
Bergerfoss II startet opp i august 1988, og er bygget på vestsiden av elven. Det er installert en kaplanturbin på 1,7 MW. Årsproduksjon beregnet til 10 GWh.
# Gülşehir
Gülşehir er en by med 21 871 innbyggere (2016) i den tyrkiske provinsen Nevşehir. Den ligger nordøst for Acıgöl, nordvest for Nevşehir, sør for Hacıbektaş, øst for Ortaköy og vest for Avanos.
# Giuditta Galardi
Giuditta Galardi (født 1995) er en italiensk vannpolospiller.
Hun representerte Italia under Sommer-OL 2024 i Paris, der hun ble utslått i kvartfinalen med det italienske landslaget.
# Cayetano Sarmiento
Cayetano José Sarmiento Tunarrosa (født 28. mars 1987 i Boyacá) er en profesjonell colombiansk landeveissyklist. Han sykler for Team Colombia. Han har vært profesjonell syklist siden 2010.

## Meritter
2007
3.-plass sammenlagt, Vuelta al Ecuador
1. etappe
2008
Sammenlagt, Clásica Marinilla
2. etappe
Sammenlagt, Clásica Nacional Ciudad de Anapoima
1. etappe
2.-plass sammenlagt, Clásica Internacional de Bogotá
3.-plass sammenlagt, Clásica Club Deportivo Boyacá
6. etappe, Vuelta a Colombia
3.-plass sammenlagt
2009
Sammenalgt, Girobio (Baby Giro)
3.-plass, Pan-Amerikanske meskerskap landevei
2.-plass sammenlagt, Clasica Alcaldía de Pasca
2.-plass sammenlagt, Clásica Rionegro con Futuro-Aguas de Rionegro
2010
5.-plass sammenlagt, Tour of Slovenia
2012
 Klatrekonkurransen, Critérium du Dauphiné
# Svedmyra
Svedmyra er en bydel i Söderort i Stockholm kommune Den ligger i Farsta bydelsområde og grenser til bydelene Tallkrogen, Stureby, Gamla Enskede og Gubbängen. 
Det finnes også en tunnelbanestasjon med navnet Svedmyra, men den ligger i bydelen Stureby.
# 20 f.Kr.
| Begivenheter i 20 f.Kr. |
| ----------------------- |
| Dødsfall – Fødsler      |
| Ledere                  |
| Statsledere             |
# Etneelva
Etneelva er ei elv i Etne kommune i Hordaland (Vestland fylke) og hovedelva i Etnevassdraget. Den dannes ved samløpet av Nordelva og Sørelva, og renner derfra mot vest til munningen i Etnefjorden. Selve Etneelva er bare 3,33 kilometer lang, mens hele vassdraget har en lengde på 37,9 km regnet fra øverste kilde. Nedbørfeltet er på 252,52 km² og middelvannføringen ved munningen er 23,35 m³/s.

## Etnevassdraget
Vassdraget består av to deler, Nordelva fra Stordalen og Sørelva fra Litledalen, hvorav Nordelva er den største. Hovedvannstrengen i vassdraget har utspring fra et lite vatn ved Vinjakvelvnuten på fjellplatået mellom Åkrafjorden og Sauda. Derfra renner Stordalselva mot vest ned til Stordalsvatnet. Fra vestenden av vatnet fortsetter Nordelva ned til samløpet med Sørelva, som har utspring fra fjellområdene sør for hoveddalføret.
Denne lista viser de største elvene i vassdraget. Hver linje inneholder elvas navn og hvor den munner ut. Sideelver er innrykket i forhold til hovedelva.
- Etneelva – i Etnefjorden fra øst, ved Etne
  - Nordelva – 2 km sørøst for Etne, fra nordøst
    - Stordalselva – i Stordalsvatnet fra øst, ved Frette
      - Hellaugelva – 1 km øst for Frette, fra sør


  - Sørelva (Litledalselva) – 2 km sørøst for Etne, fra sørøst
    - Kaldeimselva – 5 km sørøst for Etne, fra sør
    - Kritlaelva – i Hårlandsvatnet fra sør

Etnevassdraget ble vernet mot kraftutbygging i Verneplan IV for vassdrag i 1993.
Litledalsgreinen av vassdraget ble allerede tidlig på 1900-tallet utbygd til kraftproduksjon i Hardeland og Litledalen kraftverker.
# Raimond Bernard Trencavel
Raimond Bernard Trencavel (død 1074) var vicomte av Albi og Nîmes i dagens Frankrike (vicomte er egentlig vicecomte, det vil si visegreve, også kalt borggreve). Han var sønn av Bernard Ato III, som var femte generasjon av vicomter i Albi. Raimond Bernard giftet seg med Ermengard av Carcassonne, søster av Roger, den siste greven av Carcassonne. Da han døde barnløs i 1067, overtok de Carcassonne og Béziers. Sønnen, Bernard Ato IV (død 1129) var vicomte av Albi, Béziers, Carcassonne, Nîmes og Razès. Selv om de hadde makten i alle landområdene i grevskapet Carcassonne, hadde familien aldri grevetittelen.
# Brattås naturreservat
Brattås naturreservat ligger øst for Femsjøen og nord for Stenselva i Halden kommune. Nesten hele området er en gammel brannflate etter en skogbrann i 1911. Fomålet med fredningen er blant annet å følge vegetasjonsutviklingen i et område hvor det ikke er foretatt inngrep etter brann.
Det meste av humusdekket ble brent av, slik at humusdekke av noe tykkelse nå bare finnes i sprekkedalen. Sammen med en berggrunn av gneis, gir dette en meget fattig og triviel vegetasjon. Skogen har fremdeles et ungt preg, med osp og bjørk som utpregete pionerarter.
# Timo Eder
Timo Eder (født 2005) er en tysk gymnast som konkurrerer i turn.
Han representerte Tyskland under Sommer-OL 2024 i Paris, hvor han ikke kvalifiserte seg til noen individuelle finaler.
# Kvalifisering til Tippeligaen 2009
Kvalifisering til Tippeligaen 2009 ble spilt høsten 2008 mellom Aalesund som kom på 13.-plass i Tippeligaen 2008 og Sogndal som kom på fjerdeplass i 1. divisjon 2008.
Kampene ble spilt i Sogndal 8. november og i Ålesund 12. november, og etter 7-2 sammenlagt fikk Aalesund den siste plassen i Tippeligaen 2009.
| 8. november 2008 |             |                                                                                                                      |                                                                                       |  |
| Sogndal          | 1–4 (0–1)   | Aalesund                                                                                                             | Fosshaugane Campus (kl. 19:00) Tilskuere: 3 553 Dommer: Kristoffer Helgerud (Lier IL) |  |
| Rune Bolseth 50' | Kamprapport | Daniel Arnefjord 22' · Tor Hogne Aarøy 53' · Tor Hogne Aarøy 59'Daniel Marcin Lubieniecki 61' (Sm) · Diego Silva 90' | Fosshaugane Campus (kl. 19:00) Tilskuere: 3 553 Dommer: Kristoffer Helgerud (Lier IL) |  |
|                  |             |                                                                                                                      |                                                                                       |  |

| 12. november 2007                                           |             |                                                                  |                                                                                 |  |
| Aalesund                                                    | 3–1 (3–0)   | Sogndal                                                          | Color Line Stadion (kl. 19:00) Tilskuere: 8 646 Dommer: Terje Hauge (Olsvik IL) |  |
| Tor Hogne Aarøy 14' Tor Hogne Aarøy 31' Tor Hogne Aarøy 43' | Kamprapport | Daniel Marcin Lubieniecki 48'Piotr Leciejewski 66'Håvard Flo 67' | Color Line Stadion (kl. 19:00) Tilskuere: 8 646 Dommer: Terje Hauge (Olsvik IL) |  |
|                                                             |             |                                                                  |                                                                                 |  |
# Hamburg-Eimsbüttel
Eimsbüttel (niederdeutsch: Eimsbüddel) er en bydel i distriktet Eimsbüttel (Bezirk) i den tyske delstaten og byen Hamburg. Bydelen er distriktets mest folkerike. 
Eimsbüttel var opprinnelig en liten landsby i Hamburgs utkant. Den ble i 1275 kjent som Eyersbuttele. I 1870 var folketallet vokst til 4 000 men allerede i 1885 til 52 189 og i 1925 nesten 125 000 innbyggere. Under luftangrepene under andre verdenskrig, kalt operasjon Gomorrah ble nesten 40 % av bygningene i bydelen ødelagt. Mange av de vakre gründerzeit-bygningene ble likevel bevart.


I Eimsbüttel finnes blant annet hovedkontoret for selskapet Beiersdorf som blant annet produserer Nivea. Selskapet beskjeftiger per 2020 ca. 17 000 personer.
- Plassering i distriktet Eimsbüttel og Hamburg.
- Gründerzeit-fasade i Eimsbüttel.
- Eimsbütteler Park.
- Varemerket Nivea tilhører Beiersdorf AG, som har hovedkontor i Eimsbüttel.
# Kongshavn naturminne
Kongshavn naturminne er en mindre odde helt sør på Snarøya i Bærum. Verneformålet er å ta vare på et utsnitt av Oslofeltets fossiførende bergarter. Her vises en profil gjennom lagene fra øverste del av epoken mellomordovicium, de såkalte etasjene 4b og 4c.
Her er det ikke tillatt å fjerne fossiler fra fast fjell.
# Rick Bacon
Rick Bacon (født 17. januar 1955) er en canadisk volleyballspiller.
Han representerte Canada under Sommer-OL 1984 i Los Angeles, hvor han ble nummer 4.
# Seo Ji-yeon
Seo Ji-yeon (født 3. mars 1993) er en sørkoreansk fekter som konkurrerer i sabel.
Hun representerte Sør-Korea under Sommer-OL 2016 i Rio de Janeiro, der hun ble utslått i andre runde.
# EM i kunstløp 1891
EM i kunstløp 1891 (europamesterskapet i kunstløp) ble arrangert i Hamburg i Tyskland i 1891.

## Medaljetabell
| Nr. | Land     | Gull | Sølv | Bronse | Totalt |
| --- | -------- | ---- | ---- | ------ | ------ |
| 1   | Tyskland | 1    | 1    | 1      | 3      |
|     | TOTALT   | 1    | 1    | 1      | 3      |
# Celine Fariala Mangaza
Celine Fariala Mangaza (født 27. august 1967 i Bukavu i Zaïre, død 28. mai 2020 i Bukavu) med tilnavnet Mama Leki, var en kongolesisk aktivist for funksjonshemmede.
Leki et et ord på lingala som betyr «tante», og fungerer som en respektpartikkel i navnet.
Hun ble født i Bukavu øst i landet, og ble rammet av polio da hun var tre år gammel. Til tross for sykdommen og det forhold at jenter vanligvis ikke ble sendt til skolegang den gang, fikk hun skoleundervisning til og med sjette klasse. Da begynte hun som skredder. Hun etablerte i 2006 en egen skole for søm, med tanke på funksjonshemmede kvinner. Den ble kalt  Association for the Wellness of Handicapped Women. Hun var ogspå visepresident for Safeco, en NGO i Bukavu som gav kongolesiske kvinner digitale ferdigheter.
Hun giftet seg med Fidel Batumike i 1994, og de fikk fire barn.
Mangaza døde i 2020, av covid-19.
# Mayes County
Mayes County er et fylke i den amerikanske delstaten Oklahoma. Det ligger i den nordøstlige delen av staten og det grenser mot Craig County i nord, Delaware County i øst, Cherokee County i sørøst, Wagoner County i sør og mot Rogers County i vest.
Mayes Countys totale areal er 1 770 km² hvorav 71 km² er vann. I 2000 hadde fylket 38 369 innbyggere og administrasjonssenteret ligger i byen Pryor. 
I fylket ligger Chouteau kraftverk og Grand River kraftverk på til sammen 2,26 GW.
# Pokémon Picross
Pokémon Picross (japansk: ポケモンピクロス Pokemon Pikurosu) er et puzzlevideospill i Pokémon-serien utviklet av Jupiter og utgitt av Nintendo til Nintendo 3DS. «Picross» er et annet navn på nonogram, og spillet går ut på å bruke pokémoner til å fylle rutenettet på samme måte som man gjør i et nonogram. Spillet ble utgitt på verdensbasis som nedlastbart spill på Nintendo eShop i desember 2015.
# International Boxing Council
International Boxing Council er et av de mindre forbund innen proffboksing. Hovedkvarterert ligger i Montecito, California, USA.
Ett av Ole Klemetsens fire belter var IBC-beltet.
# Ryō Azumi
Ryō Azumi (あずみ 椋 Azumi Ryō) er en japansk tegneserietegner som i sine tegnerier (manga) er opptatt på sitt vis av norrøn litteratur og tilsvarende emner fra nordlige Europa.
Hun utga sine første arbeider i 1981 og bidro jevnt til Wings og tilsvarende tegneserieblader på begynnelsen av 1980-tallet. I 1986 utga hun første del av store opus, Det fiolette sverdet (Akai Tsurugi, 緋色い剣). Serien ble utgitt fram til 1993 og besto til slutt av 1675 sider i 10 bind. Akai Tsurugi foregår på 900-tallet i en slags norrønlignende verden hvor både menneskelige som guddommelige figurer kjemper mot Ragnarok. Forfatteren forsøker å få hennes fortelling til skje på en naturlig måte innenfor den norrøne litterære tradisjonen, og innarbeider både virkelige hendelser som sosiale forandringer som kom med innføringen av kristendommen. Fortellingen kan likevel virke svært fremmed for lesere i Norden. Mange av hennes øvrige tegneserier er opptatt av tilsvarende emner.
Hennes mer nyutgitte tegneserier er blant annet:
- Ring of the Nibelungen (Nībelunge no yubiwa, *ニーベルングの指環) – En tegneserie på fire bind som er basert på Nibelungenringen, utgitt 1989-1991
- Mysterion (Misuterion, ミステリオン) – En tegneserie på fem bind utgitt 1992-1995
- Like the Lion (Shishi no gotoku, 獅子の如く) – En tegneserie på fem bind basert løselig på livet til den norske kongen Olav Tryggvason, utgitt 1994-2001
# Bodiam Castle
Bodiam Castle er en engelsk borg av den kvadratiske typen, nær Robertsbridge i East Sussex. Den er et godt eksempel på en borg bygget i senmiddelalderen. 
Borgen ble bygget i 1385 av sir Edward Dallyngrigge, en ridder under Edvard III, etter ønske fra Rikard II som ville beskytte England mot en mulig fransk invasjon. Allikevel viser nyere forskning at borgen ble bygget mest for å vises fram istedenfor å være et effektivt festningsverk. Det finnes flere bevis som støtter dette, som for eksempel borgens vegger, som er mindre enn en meter brede.  
Ved utbruddet av den engelske borgerkrigen i 1641, var Bodiam Castle i John Tuftons besittelse. Tufton støttet rojalistene, og solgte borgen for å betale bøter pålagt av parlamentet. Borgen ble deretter demontert, og ble stående som en pittoresk ruin før det ble kjøpt av John Fuller i 1829. Under hans ledelse ble slottet delvis restaurert før det ble solgt til George Cubitt, første Baron Ashcombe, og senere til lord Curzon. Begge gjennomførte videre restaureringsarbeid, og borgen er idag en fredet bygning. Borgen har vært eid av National Trust siden 1925, da det ble donert av lord Curzon.
# Holvikfossen
Holvikfossen (også skrevet Holvikefossen) er en foss i Holvikelva nordøst for Sandane i Gloppen kommune. Fossen er et landemerke for området rundt Sandane. Området er innlemmet i konseptet Trivselsskogen gjennom opprettelse av Fosseteateret med en utstikker for utsikt over fossen og sherpatrapper opp fjellsiden langs fossen.
Under fossen renner elva videre gjennom Nordfjord Folkemuseum, der den den møter Leirelva fra Røsskleivvatnet i Kolebakkane naturreservat. Herfra er elveløpet regulert i svinger gjennom Sandane sentrum og munner ut i Gloppefjorden. 
Holvikfossen ligger i gåavstand ca 500 meter øst for Utsikten. Det går stølsvei et stykke, og opparbeidet, bred sti fra veien og ned til fossen. Fra fossen er utsikten over bygda, fjord og fjell minst like imponerende som fra Utsikten. Det er adkomst opp fjellsiden via sti og sherpatrapper fra Sandane sentrum til toppen av fossen. Turen fra sentrum er drøyt 400 høydemeter og beregnet til mellom 90 og 115 minutter. Fra parkeringen til Trivselsskogen og opp til toppen av fossen tar omtrent en time. Etappen fra Sandane sentrum og opp til toppen av fossen er også første del av løypa for Svinestrandløpet.
# Hypaspist
Hypaspistai, eller hypaspistene, var eliteforsvarssoldater til fots brukt av Aleksander den stores makedonske armé. De kjempet ofte til høyre for kompanjonger til fots. Høyre var æresposisjonen i de fleste greske hærer.
Et eksempel på hvordan de ble brukt var slaget om Chaeronea (338 f.Kr.) hvor han utnyttet deres mobilitet taktisk med god effekt.
Arrians frase tous kouphotatous te kai ama euoplotatous (eg atIV 28 viii) har vanligvis blitt oversatt som lettest beskyttet selv om Brunt Appendix XIX paragraf 9 gjør det mer riktig oversatt som raske og lette i bevegelse.
Hypaspistene ble hentet fra hele kongedømmet framfor fra en del av landet. De var kongens hær mer enn kongedømmets hær. Aleksander reorganiserte til tider hele sin hær på denne måten for å styrke hans autoritet over ellers mektig lokal lojalitet som hans menn følte.
I slag var de antagelig bevæpnet som fotkompanjonger med aspis, spolas, hjelm, leggbeskyttere og sarissa selv om deres utstyrt var mer utsmykket.
# Reiret
Reiret er en hytte på Selsverket i Sel kommune. Den ble brukt av motstandsgrupper under 2. verdenskrig. I 1944 hadde Milorg i Nord-Gudbrandsdalen denne hytten som hovedkvarter.
I dag er Reiret et krigsminnesmerke og dermed også fredet. Hytten er så kamuflert at man kan stå på taket av den uten å oppdage den.
Fra E6 ved Selsverket går det bilvei oppover like ved Reiret.
# Obaid Al-Jasmi
Obaid Al-Jasmi (født 9. august 1981) er en emiratarabisk svømmer.
Han representerte De forente arabiske emirater under Sommer-OL 2004 i Athen, der han ble utslått i forsøksheatet på 100 meter fri.
# Victor Svensson
Victor Svensson (født 16. desember 1989 i Karlskrona) er en svensk ishockeyspiller som spiller for Storhamar Hockey. Han startet sin karriere i Malmö Redhawks, før ferden gikk videre til Kallinge/Ronneby IF. Etter en sesong der, dro han videre til IK Oskarshamn hvor han ble i fem sesonger. Da Fredrik Söderström ble trener for norske Storhamar i 2017, tok han med seg Svensson dit. Her ble han i to sesonger, før han ville prøve lykken i Tysland og Düsseldorfer EG. Oppholdet i Tyskland varte i fem sesonger, og i forkant av sesongen 24/25 vendte han tilbake til Norge og Storhamar.
# Bannock County
Bannock County er et fylke i den amerikanske delstaten Idaho. Det ligger i de sørøstlige delene av staten og det grenser mot Bingham County i nord, Caribou County i øst, Franklin County i sørøst, Oneida County i sørvest og mot Power County i vest.
Bannock Countys totale areal er 2 972 km² hvorav 88 km² er vann. I 2005 hadde fylket 77 155 innbyggere og administrasjonssenteret ligger i byen Pocatello som også er fylkets største by. Fylket ble grunnlagt i 1893 og har fått sitt navn etter indianerstammen Bannock.
# Hamar sykehus
Hamar sykehus er  en del av Sykehuset Innlandet HF og er hovedsykehus for 95 747 (2022) mennesker i helseregionen Hamar (Hamar, Stange, Løten og Ringsaker). 

## Behovet for modernisering
Sykehuset ligger sentralt til i Hamar sentrum og det har i de senere årene vært behov for modernisering, noe som har ført til debatt om bygging av et nytt sykehus. I 2005 forsikret Jens Stoltenberg at AP ville bidra til å sikre et sykehus i Hamar-området, og Helseminister Sylvia Brustad hevdet den 3. januar 2007 at et nytt sykehus skulle komme til Hamar.
# Omid Nouripour
Omid Nouripour (persisk امید نوری پور født 18. juni 1975 i Teheran, Iran) er en tysk politiker (De grønne). Han ble i 2022 valgt som en av to ledere for Bündnis 90/Die Grünen. Han hadde tidligere vært medlem av det føderale styret i De grønne, og fra sommeren 2006 medlem av det tyske parlamentet, etter at han rykket opp da Joschka Fischer gav opp sitt sete i parlamentet.
Nouripour var leder for De grønnes ungdom i Hessen fra 1999 til 2003. Han var samtidig styremedlem i De grønne i Hessen, og ble valgt til medlem av det føderale styret i 2002. Omid Nouripour er både tysk og iransk statsborger.
# Usman Mushtaq
Usman Ahmad Mushtaq (født 1989) er en norsk lege, økonom og politiker (Ap). Han var byråd for arbeid, integrering og sosiale tjenester i Oslo i 2023 og ble i 2024 utnevnt til statssekretær i Helse- og omsorgsdepartementet. Mushtaq har også arbeidet med koronapandemien i Verdens helseorganisasjon (WHO) og Pakistan. Han var med på å etablere EAT Foundation, en ideell stiftelse for bærekraftige matsystemer, og er engasjert i klima og bærekraftig utvikling.
# Eduardo Lara
Eduardo Lara Lozano (født 4. september 1959 i Pradera (Valle del Cauca), Colombia) er midlertidig sjef for Colombias herrelandslag i fotball, og ble tilsatt i sin stilling 19. september 2008. Han fikk jobben å lede landslaget i de to VM-kvalifiseringskampene (til Fotball-VM 2010) mot Paraguay og Brasil. Han overtok etter at Jorge Luis Pinto fikk sparken av det colombianske forbundet.
Han har tidligere vært ansvarlig for Colombias ungdomslandslag på alle nivå, en jobb han fikk etter Reynaldo Rueda fikk opprykk til seniorlandslaget. Lara satser på hard disiplin blant sine spillere, og har mange ganger utelatt spillere for å bryte lagreglene. Et eksempel er Dayro Moreno og fire andre spillere på U-17 landslaget som skulle til U-17 verdensmesterskapet i Korea, men ble utelatt fra troppen på grunn av drikking.
Han ledet Colombias U-20 landslag til å vinne den søramerikanske kvalifiseringen til verdensmesterskapet i 2005, der de tapte kvartfinalen mot Argentina (som senere ble mester). I 2007 klarte ikke hans U-20 landslag å kvalifisere seg til VM, men det gjorde derimot U-17 landslaget etter at de endte på andreplass i den søramerikanske kvalifiseringen.
# Enebakk historielag
Enebakk historielag er et lokalt historielag i Enebakk som ble stiftet 29. mars 1955. Lagets formål er å samle og utbre kunnskap om Enebakks historie på ulike emner og felter.
I desember 2013 hadde laget 244 medlemmer og er tilsluttet Romerike historielag. Leder for styret siden 2014 er Marit Busengdal. Enebakk historielag ble i 2008 tildelt Enebakk kommunes kulturpris.
Enebakk historielag drifter Enebakk bygdetun og Aksel Bråtens hjulmakerverksted, arrangerer temamøter og rusleturer. Fra 2006 har Enebakk historielag, med opprettelsen av en egen kulturminnegruppe, satt fokus på bevaring, merking og synliggjøring av kulturminner i Enebakk. Enebakk historielag utgir lokalhistorisk litteratur, samt  det lokalhistoriske tidsskriftet IGN.

## Styret i 2014
- Marit Busengdal, leder
- Niels J. Knagenhjelm, kasserer
- Kjell Hovde, styremedlem
- Heidi Wattum, styremedlem
- Nils Butenschøn, styremedlem
- Helene Wattum Larsen, styremedlem
- William Dave Sheer 1. vara
- Bjørn Mikkelsen, Sekretær,2. vara


## Utgivelser
- (2012): Håkon Tysdal, Amund Ruud, Andreas Bøhler: Arbeidsplassene som forsvant.
- (2008): Ulf Oppegaard: Fra vann og foss til lys og kraft.
- (2008): Ulf Oppegaard: Igna. 2. utgave. Utgitt første gang i 1964.
- (2008): Ragnhild Jølsen: Ve's mor – Lydbok lest av Ane Hoel. Utgitt i samarbeid med Lydbokforlaget.
- (2008): Håkon Tysdal: Fra Ign til Fontana Di Trevi – En reise gjennom Ragnhild Jølsens siste leveår.
- (2005): Aas, N. R.: Enebakk Herred – et bidrag til en bygdehistorie. Utgitt første gang i 1928.
- (1997): Barthold A. Butenschøn: Enebakk i historiens lys – Enebakk historielag de første 40 år.
- (1990): Krogsbøl, N. P.: Enebak i gamle dage.
- (1983): Ulf Oppegaard: Gamle bruksgjenstander.
- (1981): Håkon Heiås: Gammelt fra Enebakk – hva bygdetunet kan fortelle.


## Tidligere ledere
- Marit Busengdal (2014 →)
- Mari Ringnes & Henning Bergersen (2013)
- Mari Ringnes (2012)
- Amund Ruud (2011)
- Henning Bergersen (2008–2010)
- Åse Killerud (2007)
- Andreas Bøhler (2004–2006)
- Bjørn Marthinsen (2000–2003)
- Christian Brevig (1998–1999)
- Åse Killerud (1988–1997)
- Barthold A. Butenschøn (1955–1987)
# Urevassnutane (Bykle)
Urevassnutane er et fjell i Bykle kommune i Agder. Det har en høyde på 1 389 meter over havet og er det 24. høyeste fjellet i Aust-Agder av fjellene med primærfaktor på minst 50 meter.
# Gulshan Ewing
Gulshan Ewing (født Mehta, født i 1928 i Bombay i Britisk India, død 18. april 2020 i London) var en indisk journalist. Hun redigerte kvinnebladet Eve's Weekly og filmmagasinet Star & Style mellom 1966 og 1989. 
Hun kom fra en parsifamilie. I 1955 giftet hun seg med engelskmannen Guy Ewing. I 1990 flyttet de til Storbritannia. 
Hun hadde først begynt karrieren med det Dosu Karaka-redigerte Current og gikk så videre til Femina, som ble utgitt av avishuset the Times of India group. Eve's Weekly ble eid av Somani-groppen.
Hun døde av covid-19-relaterte komplikasjoner i Richmond i London den 18. april 2020.
# Modriča
Modrica er en by og kommune i Republika Srpska i Bosnia-Hercegovina. Den ligger sør for Slavonski Brod, nord for Tuzla. Foreløpige tall fra folketellingen i 2013 viste at Modriča hadde 27 799 innbyggere.
Modrica var før krigen hovedsete for Remontrans busselskap. Byen har også et oljeraffineri, og var straks etter krigen hovedsakelig befolket av etniske serbere.
Byen var hovedsete for de norske avdelingene NORLOGBAT og Norbn (UNPROFOR, IFOR og SFOR).
# László Kovács (politiker)
László Kovács (født 3. juli 1939 i Budapest, Ungarn) er kommissær for toll og skatter i EU.
László Kovács har en lang politisk karriere bak seg. Blant annet har han vært ungarsk utenriksminister i to perioder, Fra 1994 til 1998 og fra 2002 til 2004. Fra 1986 til 1989 var han stedfortredende utenriksminister. Han har vært leder for det ungarske sosialistpartiet, medlem av presidentskapet og parlamentet i Ungarn, og frem til 30. juni 2008 var han viseformann for Socialists International. 
Kovács ble i 2002 tildelt storkors av Den Kongelige Norske Fortjenstorden.
Han er gift og har en datter.